Cuneiform Tablet BIN 4 10 (NBC 1678)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma lá-ma-sí-ma i-nu-mì a-na-kam wa-áš-ba-tí-ni a-na a-šur-ma-lik 1 TÚG kà-áb-tám a-dí-šum ù i-na tù-wa-ri-šu 1 TÚG kam-tam 3 {TÚG}ku-ta-ni a-dí-šum mì-šum TÚG.ḪI.A ša uš-té-né-ba-lá-ku-ni ub-lu-ni-ku-ni lá ub-lu-ni-ku-um té-er-ta-kà li-li-kam-ma li-bi₄ lu i-de₈ ù a-na šu-mì TÚG.ḪI.A sa ta-áš-pu-ra-ni um-ma a-ta-ma ṣa-ḫu-ru lá dam-qú lá i pì-kà-ma ú-ṣa-ḫe-er-šu ù u₄-ma-am ta-áš-pu-ra-am um-ma a-ta-ma 0.5 ma-na.TA a-na ṣú-ba-tí-kà ra-dí-i ur-ta-dí ù ú-ra-ni a-na ša ki-ma ku-a-tí a-šu-mì gu₅-šu-ri ú-kà-i-nu gám-ra-am ma-dí-iš iš-ta-kà-an ú-lá ag-ra-am e-gu₅-ur a ba-áš-tí-kà né-ta-ri-iš lá-at-kam iš-am lá eb-ra-am ša 10 GÍN URUDU il₅-qé ù gu₅-šu-ri 8 ša a-ḫi-kà il₅-qé URUDU ša a-na gu₅-šu-ri ta-dí-nu-šu-ni mì-ma lá i-dí-nam 1 TÚG-na-ma-šu-ḫa-am ša a-ḫa-ḫa a-na ṣú-ḫa-ri-im ì-lí-ba-ni na-ší-šum i-na wa-ar-ki-ú-tim 1 TÚG-ni-ib-ra-ra-am ú-šé-ba-lá-šum